නිවේදනයක් නිකුත් කරමින් හිටපු මහ ලේකම්වරයා සඳහන් කළේ නියෝජ්‍ය නායක අමාත්‍ය සජිත් ප්‍රේමදාස හා එක්ව පක්ෂයෙන් ඈත්වූ ජයග්‍රහණය යළි ලබාදීමට කැපවීමෙන් කටයුතු කරන බවයි.කෙසේ වෙතත් විකල්ප කණ්ඩායමක් ලෙස පෙනී සිටින දේශප්‍රේමී එක්සත් ජාතික පක්ෂය අද ප්‍රවෘත්ති සාකච්ඡාවක් කැඳවා පක්ෂයේ පවතින අර්බුදය සම්බන්ධයෙන් අදහස් පළ කර සිටියා.මේ අතර ජාතික නිවාස සංවර්ධන අධිකාරිය සුරැකීමේ සංවිධානය අද මැතිවරණ කොමිසන් සභාවට පැමිණිල්ලක් ඉදිරිපත් කළේ විෂයභාර අමාත්‍ය සජිත් ප්‍රේමදාස විසින් මැතිවරණ නීති උල්ලංඝනය කරමින් සේවක පත්වීම් ලබාදීමේ උත්සාහයක නිරතවන බවට කරුණු දක්වමින්.